emo
Store norske leksikon,Kunst og estetikk,Musikk,Populærmusikk,Begreper i populærmusikk
Emo er en musikksjanger som oppsto i 1980-tallets hardcorepunk-miljøer og som siden utviklet seg til en livsstil. Emo er en forkortelse for «emotional», og kjennetegner hard rockemusikk som appellerer til følelsene.
Som identitet og livsstil oppsto emo i miljøer rundt enkelte emo-band som slo gjennom rundt år 2000, for eksempel Jimmy Eat World og norske J.R. Ewing. Berømte grupper som amerikanske My Chemical Romance og tyske Tokio Hotel er blitt knyttet opp mot emo-kulturen, selv om de selv ikke identifiserer seg med den. Men deres fans lever ofte en emo-livsstil, inspirert av goth-kulturen, noe som innebærer en dyster framtoning, svarte klær, svart hår og svart sminke.Som sosiologisk fenomen regnes emo i dag som en subkultur, og personene i disse miljøene, ofte i tenårene, blir gjerne identifisert i utkanten av samfunnet. Som fenomen representerer emo avstandtaking fra enkelte av samfunnets normer, som konformitet og karrierejag. Les mer i Store norske leksikon punk